CELEX: 32008R0167
Language: hr
Date: 2008-02-22 00:00:00
Title: Uredba Komisije (EZ) br. 167/2008 od 22. veljače 2008. o novom odobrenju na deset godina za kokcidiostatik kao dodatak hrani za životinje  Tekst značajan za EGP

03/Sv. 034
            
            
               HR
            
            
               Službeni list Europske unije
            
            
               157
            
         32008R0167
   
               L 050/14
            
            
               SLUŽBENI LIST EUROPSKE UNIJE
            
            
               22.02.2008.
            
         
      UREDBA KOMISIJE (EZ) br. 167/2008
   od 22. veljače 2008.
   o novom odobrenju na deset godina za kokcidiostatik kao dodatak hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), a posebno njezine članke 3. i 9.,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (2), a posebno njezin članak 25.,
   budući da:
   
               (1)
            
            
               Uredbom (EZ) br. 1831/2003 utvrđuje se izdavanje odobrenja za dodatke hrani za životinje za korištenje u hranidbi životinja.
            
         
               (2)
            
            
               Člankom 25. Uredbe (EZ) br. 1831/2003 utvrđuju se prijelazne mjere za zahtjeve za odobrenje dodataka hrani za životinje, koji su podneseni u skladu s Direktivom 70/524/EEZ prije datuma primjene Uredbe (EZ) br. 1831/2003.
            
         
               (3)
            
            
               Zahtjev za odobrenje dodatka navedenog u Prilogu ovoj Uredbi podnesen je prije datuma primjene Uredbe (EZ) br. 1831/2003.
            
         
               (4)
            
            
               Početne napomene u vezi s tim zahtjevom, kako je utvrđeno u članku 4. stavku 4. Direktive 70/524/EEZ, proslijeđene su Komisiji prije datuma primjene Uredbe (EZ) br. 1831/2003. Stoga se sa zahtjevom i dalje postupa u skladu s člankom 4. Direktive 70/524/EEZ.
            
         
               (5)
            
            
               Osoba odgovorna za stavljanje u promet Kokcisana 120G podnijela je zahtjev za odobrenje na deset godina za taj pripravak kao kokcidiostatika za piliće za tov, u skladu s člankom 4. navedene Direktive. Europska agencija za sigurnost hrane (EFSA) donijela je mišljenje o sigurnosti korištenja tog pripravka za ljude, životinje i okoliš pod uvjetima navedenim u Prilogu ovoj Uredbi. Ocjena je pokazala da su zadovoljeni uvjeti utvrđeni u članku 3.a Direktive 70/524/EEZ za takvo odobrenje. Sukladno tomu, korištenje tog pripravka, kako je definiran u Prilogu, treba odobriti za razdoblje od deset godina.
            
         
               (6)
            
            
               Ocjena zahtjeva pokazala je da treba zahtijevati određene postupke za zaštitu radnika od izloženosti dodatku hrani za životinje navedenom u Prilogu. Takvu zaštitu treba osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (3).
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak koji pripada skupini „Kokcidiostatici i ostale ljekovite tvari”, kako je definiran u Prilogu, odobrava se za korištenje za razdoblje od deset godina kao dodatak hrani za životinje u hranidbi životinja pod uvjetima utvrđenim u tom Prilogu.
   Članak 2.
   Ova Uredba stupa na snagu treći dan od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. veljače 2008.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 270, 14.12.1970., str. 1. Direktiva kako je zadnje izmijenjena Uredbom Komisije (EZ) br. 1800/2004 (SL L 317, 16.10.2004., str. 37.).
   
      (2)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (3)  SL L 183, 29.6.1989., str. 1. Direktiva kako je zadnje izmijenjena Direktivom 2007/30/EZ Europskog parlamenta i Vijeća (SL L 165, 27.6.2007., str. 21.).
   PRILOG
   
               Registracijski broj dodatka hrani za životinje
            
            
               Naziv i registracijski broj osobe odgovorne za stavljanje u promet dodatka hrani za životinje
            
            
               Dodatak hrani za životinje (trgovački naziv)
            
            
               Sastav, kemijska formula, opis
            
            
               Vrsta ili kategorija životinja
            
            
               Najviša dob
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
            
               Najveće dopuštene količine rezidua (NDK) u prehrambenim proizvodima životinjskog podrijetla
            
         
               mg aktivne tvari/kg potpune krmne smjese
            
         
               
                  Kokcidiostatici i ostale ljekovite tvari
               
            
         
               E 766
            
            
               KRKA, d.d Novo mesto, Slovenija
            
            
               Salinomicin natrij
               (Kokcisan 120G)
            
            
               
                            
                        
                        
                           Sastav dodatka hrani za životinje:
                           
                                        
                                    
                                    
                                       Salinomicin natrij: 120 g/kg
                                    
                                 
                                        
                                    
                                    
                                       Kalcijev karbonat do 1 000 g/kg
                                    
                                 
                                        
                                    
                                    
                                       Saharoza: 80-100 g/kg
                                    
                                 
                                        
                                    
                                    
                                       Kukuruzni škrob: 20 g/kg
                                    
                                 
                     
                            
                        
                        
                           Aktivna tvar:
                           
                                        
                                    
                                    
                                       Salinomicin natrij,
                                    
                                 
                                        
                                    
                                    
                                       C42H69O11Na,
                                    
                                 
                                        
                                    
                                    
                                       Br. CAS: 55721-31-8,
                                    
                                 
                                        
                                    
                                    
                                       natrijeva sol polietera monokarboksilne kiseline proizvodena fermentacijom Streptomyces albus (CBS 101071)
                                    
                                 
                     
                            
                        
                        
                           Povezane nečistoće:
                           
                                        
                                    
                                    
                                       < 42 mg elaiofilina/kg salinomicin natrija
                                    
                                 
                                        
                                    
                                    
                                       < 40 g 17-epi-20-dezoksi-salinomicina/kg salinomicin natrija
                                    
                                 
                     
            
               Pilići za tov
            
            
               —
            
            
               60
            
            
               70
            
            
               Korištenje je zabranjeno najmanje tri dana prije klanja.
               U uputama za korištenje krmne smjese navesti sljedeće:
               
                            
                        
                        
                           „Opasno za kopitare i pure”
                        
                     
                            
                        
                        
                           „Ova hrana za životinje sadrži ionofor: istodobno korištenje s određenim ljekovitim tvarima (npr. tiamulinom) može biti kontraindicirano”
                        
                     
            
               26. veljače 2018.
            
            
               5 μg salinomicin natrija/kg svih mokrih tkiva